Pierre Funck (Architekt)

De Pierre Funck, gebuer den 30. Abrëll 1846Gebuertsakt 178/1846 an der Stad Lëtzebuerg vum Pierre (Peter) FunckPierre Gilbert, La capitale et ses architectes: illustration critique de l'architecture dans la métamorphose d'une ville en un siècle. Institut grand-ducal, section des arts et des lettres, S. 159Etat Civil vun der Stad Lëtzebuerg Gebuertsakt 178/1846 Säit 187 an der Stad Lëtzebuerg, an och do gestuerwen den 8. Mee 1932Doudesannonce vum Pierre Funck am Luxemburger Wort vum 11. Mee 1932, war e lëtzebuergeschen Architekt.

Hien huet op der École des beaux-arts zu Paräis Architektur studéiert an do en Diplom gemaach.Funck, Pierre, Dictionnaire des élèves architectes de l'École des beaux-arts de Paris (1800-1968), Institut national d'histoire de l'art (France).

Vun him sinn de Konvikt, d'Gebaier vun der Champagenerkellerei Mercier, d'Letelliers-Schlass um Ousterholz an zesumme mam Paul Funck dat aalt Gebai vun der Banque internationale à Luxembourg entworf an ausgeféiert ginn. Zesumme mat sengem Jong Paul Funck huet en de Stater Cercle Municipal, zesumme mam Münchener Architekt Max Ostenrieder, d'Schlass vu Colmer-Bierg, an zesumme mat sengem Schwéierpapp, dem Architekt Jean-François Eydt, d'Badanstalt an der Biedergaass an der Stad Lëtzebuerg vun 1873 bis 1875Les architectes de la ville 1817-1987 : Jemp Kunnert ons stad 24/1987, 1987. gebaut.

Den 10. September 1880 war hie Matgrënner vun der Société Anonyme du «Casino de Luxembourg».Mémorial A N° 66 vum 23. September 1880

Hien huet zesumme mam Pierre Kemp tëscht 1880 an 1882 de Casino Luxembourg an der Ënneschtgaass gebaut.

Beim Bau vun der Fondation Pescatore huet hien, zesumme mam Pierre Kemp, d'Aarbechte geleet. A Loutrengen huet en eng ganz Rëtsch Gebaier fir Schmelzen an hir Direktioune gebaut, an zu Saarbrécken an zu Metz d'Haiser vun der Banque Internationale. Och eng ganz Rei Haiser zu Lëtzebuerg si vun him geplangt ginn, sou z. B. d'Servais-Haus um Stater Boulevard Royal oder de Conrotseck um Krautmaart.

Den 12. März 1896 war hien, zesumme mat sengem Brudder Michel Matgrënner vun der Société anonyme des hauts-fourneaux de Differdange.Mémorial A N° 29 vum 19. Mee 1896

De 26. Juni 1896 war hie Matgrënner vun der Société Anonyme «des ardoisières d'Asselborn».Mémorial A N° 44 vum 16. Juli 1896

1899 huet hien zou Beyren d'Primärschoul gebaut.

1903 huet hien d'Kierch an d'Parhaus zu Hunchereng gebaut.Großherzogtum an der Obermosel-Zeitung vum 28. Februar 1902, Säit 2Großherzogtum an der Obermosel-Zeitung vum 27. Juni 1902, Säit 2Lokal-Neuigkeiten am Luxemburger Wort vum 7. Oktober 1903, Säit 3

Den Pierre Funck huet och eng Rei Patenter déposéiert. Sou huet hien zesummen mam Mannheimer Ingenieur an Architekt Peter Bender, Patenter ugemellt fir d'Äiskellere vun de Brauereien ze killen.Mémorial A N° 33 vum 7. Mee 1881Mémorial A N° 48 vum 20. September 1884
Mam Jean-Pierre Cito huet hi Patenter ugemellt fir d'Kupplunge vun der Eisebunnsgefierer méi sécher ze maachen.Mémorial A N° 52 vum 1. Oktober 1887Mémorial A N° 52 vum 5. Abrëll 1888Mémorial A N° 58 vum 31. Dezember 1889Mémorial A N° 6 vum 8. Februar 1890Mémorial A N° 11 vum 6. Mäerz 1890Mémorial A N° 71 vum 30. Dezember 1892Mémorial A N° 59 vum 30. September 1896

De Pierre Funck ass um Nikloskierfecht um Lampertsbierg begruewen, zesummen am Familljegraf mat sengem Schwéierpapp, dem Jean-François Eydt, a sengem Fils, dem Paul Funck.

Säin Enkel, den Herbert Funck, huet d'Dr. Martens-Schong mat entwéckelt.

Seng Niess, d'Adolphine Funck war mam Ernest Vander Linden bestuet a seng Neveue waren de Karl an de Paul Bonatz, och bekannt Architekten.

Säi Monni war den Nicolas Funck.

 Gielchen 



 Literatur 
 Gilbert, P., 1986. La capitale et ses architectes: illustration critique de l'architecture dans la métamorphose d'une ville en un siècle. Institut grand-ducal, section des arts et des lettres, 222 S. Imprimerie Saint-Paul. BNL LB 1061, S. 159
Philippart, R., 2007. Pierre Funck (1846-1932). In (S. 116): Luxembourg. Historicisme et identité visuelle d'une capitale. 207 S. éditions saint-paul. ISBN 978-2-87963-694-8
 Kunnert, Jemp, 1987. Les architectes de la ville de 1817 à 1987. ons stad 24, S. 6-10. 
 Um Spaweck 

Kategorie:Gebuer 1848
Kategorie:Gestuerwen 1932
Kategorie:Lëtzebuergesch Architekten
Kategorie:Chevalier de l'ordre de la couronne de chêne
Kategorie:Chevalier avec couronne de l'ordre de mérite civil et militaire d'Adolphe de Nassau